Sergei Sobjanin

Sergei Semjonovitš Sobjanin  ( s. 21. heinäkuuta 1958) on venäläinen poliitikko. Hän on toiminut Venäjän presidentinhallinnon päällikkönä vuosina 2005–2008, Venäjän varapääministerinä vuosina 2008–2010 ja Moskovan pormestarina vuodesta 2010. Hän edustaa Yhtenäinen Venäjä -puoluetta.

 Tausta 
Sobjaninilla on takanaan pitkä ura muun muassa Neuvostoliiton ja Venäjän paikallishallinnossa sekä Komsomolissa. Sobjanin on etniseltä taustaltaan mansi, ja on sanottu, että hänellä olisi suvussaan myös komisyrjäänien verta. Sobjanin itse korostaa olevansa venäläinen. ja 1990-luvulta alkaen Sobjanin onkin toiminut muun muassa Hanti-Mansian piirikunnan korkeissa viroissa: Vuonna 1991 Sobjanin valittiin Kogalymin pormestariksi ja 1994  Hanti-Mansian autonomisen piirikunnan duuman puheenjohtajaksi. 1996 Sobjaninista tuli Venäjän federaation liittoneuvoston jäsen Moskovaan. Vuonna 2000 Sobjanin nimitettiin Uralin liittoalueen johtajan varamieheksi. Uralin liittoalue on yksi presidentti Vladimir Putinin luomista yhdeksästä hallinnollisesta suuralueesta. Sobjanin valittiin Tjumenin kuvernööriksi Surgutneftegazin johtajan Vladimir Bogdanovin tuella. Sobjaninia pidetään Bogdanovin läheisenä liittolaisena.

Vuonna 2005 Putin nosti Sobjaninin presidentinhallinnon kansliapäälliköksi Dmitri Medvedevin seuraajana. Vuonna 2007 Sobjanin nimitettiin Medvedevin vaalikampanjan johtajaksiMedvedeville vahva vaalikoneisto  17.12.2007 Uusisuomi.fi samaan aikaan kun Kremlin silloisena pääideologina pidetty Vladislav Surkov nimitettiin hänen varamiehekseen.

Sobjaninia pidetään Putinin tai Medvedevin miehenä. Sobjanin kuului Putinin esikuntaan jo tämän pääministerikaudella. Sobjanin on naimisissa vaimonsa Irina Sobjaninan kanssa ja hänellä on kaksi lasta, Anna ja Olga.

 Pormestarikauden alku 
Hallinto erotti korruptiosta epäillyn Moskovan pitkäaikaisen pormestarin Juri Lužkovin, muun muassa siksi, että tämä arvosteli presidentti Medvedeviä. Lisäksi Lužkovia arvosteltiin rikkaan vaimonsa Jelena Baturinan liiketoimien edistämisestä Moskovan rakennushankkeissa. Kremlin sisäpiiriin kuuluva 52-vuotias Sobjanin valittiin tilalle murskaavalla ääntenenemmistöllä. Presidentti Medvedev oli esittänyt Sobjaninia pormestariksi, minkä Yhtenäinen Venäjä -enemmistöinen Moskovan kaupunginduuma vahvistiMoskovan duuma käsittelee Sergei Sobjanin ehdokkuutta, 18.10.2010 Venäjän ääni äänin 32–2Moskovan uusi pormestari lupaa kitkeä korruption Yle uutiset lokakuu 2010.

Sobjanin lupasi taistella korruptiota vastaan ja puhui tarpeesta muuttaa hallintoa avoimemmaksi ja tehokkaammaksi byrokratiaa vähentäen. Sobjanin lupasi ajaa tavallisten ihmisten etua ja pyrkiä ratkaisemaan Moskovan liikenneongelmanSergei Sobjanin lupasi toimia korruptiota vastaan Venäjän Ääni 18.10.2010. Venäläisissä uutisblogeissa aiemmin yleisölle näkymätöntä Sobjaninia on luonnehdittu sanoilla ”Ei kukaan ei mistään”Mirja Sipinen: Sergei Sobjanin - "Ei kukaan ei mistään", Verkkouutiset 16.11.2010. Sobjanin alkoi yksityistää laajalti kaupungin omistamia yrityksiäMirja Sipinen: Pormestarilla riesanaan messiaaniset odotukset, Verkkouutiset. Sobjaninin määräyksestä purettiin marraskuussa monia kioskeja. Toisten moskovalaisten mielestä grillien hävittäminen oli huono asia, toisten mielestä se siisti kaupunkiaMoskovasta katosi viikossa satoja katukioskeja, Yle.

Sobjanin ilmoitti toukokuussa 2022 Moskovan kaupungin ostavan Renaultilta sen Moskovassa sijaitsevan autotehtaan ja tuotantoa jatkettavan perinteisellä Moskvitš-merkillä.q.w.

 Lähteet 

 Aiheesta muualla 

Luokka:Moskovan pormestarit
Luokka:Venäläiset poliitikot
Luokka:Kansliapäälliköt
Luokka:Venäjän federaation kuvernöörit ja aluejohtajat
Luokka:Vuonna 1958 syntyneet
Luokka:Elävät henkilöt